  Наталья Тетерина 19-тӥ даур пумысь но 20-тӥ даур кутсконысь мылкыдэз кылдытозы Сьӧлта ёросын 30-тӥ инвожое — 1-тӥ пӧсьтолэзе «Сибыр трактлэн крезьгурез» нырысетӥ улосвылкуспо фестиваль-конкурс улсын. Со сярысь журналистъёслы ёрос администрациысь лулчеберетъя ёзэтлэн кивалтӥсез Марина Городилова ивортӥз. Со пусйиз, ужрад куинь интыын ортчоз шуыса. 10 часын ӵукна Сьӧлта черкогуртлэн шораз — лулчеберетъя ёрос юрт азьын — вашкала ярмарка радъяськоз. Милемлы кулэ со мылкыдэз кылдытыны, 19-тӥ даур пумлэсь — 20-тӥ даур кутсконлэсь со вашкала шӧмзэ. Пыдкутчан сузясьёсын, шарманщикъёсын, лоточникъёсын, пичи лушкаськисьёсын, купецъёсын. Озьыен, со сыӵе улэп театр суредъёс, кудъёсыз туж тунсыкоесь луозы но куноосмылы яркыт мылкыд кельтозы Марина Городилова, Сьӧлта ёрос администрациысь лулчеберетъя ёзэтлэн кивалтӥсезСобере вожвылъяськон кутскоз. Кырӟасьёсты кык ӧръя дунъялозы. Нырысетӥез — традиционной кырӟан, кытчы пыро фольклор но ёросысь Сибыр тракт дорын улӥсьёслэн кырӟанъёссы. Кыкетӥ номинация — Сибыр трактлэсь сям-йылолъёссэ сценической возьматон, татын сюресэн герӟаськем кырӟанъёсты кылыны луоз. «Вожвылъяськон программа бере 17 часын ӝытазе кыкетӥ площадка исторической интыын усьтӥськоз. Со Сибыр трактлэн зэмос кылем люкетэз. Луоё кӧльылэсь сюрес, вуж кызьпуос — отын ми возьматом тракт дорын улонлэсь аспӧртэмлыксэ но кылзом каторжникъёслэсь но рекрутъёслэсь кырӟанъёссэс. Разбойникъёслэн темазы, сыӵе интерактивной шудон шулдыртоз куноосмес», — вераз Марина Городилова. Кызьы пусйиз кивалтӥсь, фестивальлэн валтӥсь интыез Зямай (Малый Жайгил) гурт луоз. Тымет дорын сцена лэсьтозы, ӟусъёс, гур но липет улэ ӝӧкъёс пуктозы, отын фестивале пыриськисьёс понна йӧскалык сиён-юонъёсты веръян ортчытозы. Шулдыр ӝытмы казак, ӟуч, бигер но удмурт кырӟанъёс чузъяськемен но тылскем дорын эктонъёсын йылпумъяськоз Марина Городилова, Сьӧлта ёрос администрациысь лулчеберетъя ёзэтлэн кивалтӥсезРадъясь ватсаз, фестиваль улсын куноослэн мылкыд каремзыя Валамазэ — быдэс дуннелы тодмо Гоша гондырлэн дрессировщикезлэн Иван Кудрявцевлэн вордскем гуртаз — экскурсия радъяськоз. «Кылиз корка, кытын Иван Фёдорович улӥз. Ми кылдытӥм музей комната, отын вань зэмос афишаос но Иван Фёдоровичлэн улоназ кутӥськем арбериос, кузьымъёс, кудъёссэ со Япониысь но Германиысь ваиз, мотоцикл, кудӥныз Гоша ворттылӥз», — шуиз Марина Городилова. Со пусйиз, озьы ик Валамазын туж ческыт сур пӧзьто, гуртын улӥсьёс солэсь рецептсэ уг шараяло. Фестивале пыриськисьёс юонэз веръяны быгатозы. Малпасько, куазь милемлы уз люкеты, милям куноосмы, пыриськисьёсмы но учкисьёс капчи мылкыдын кошкозы Марина Городилова, Сьӧлта ёрос администрациысь лулчеберетъя ёзэтлэн кивалтӥсезТодэ вайытом, туэ гужем Удмуртиын 10-лэсь ятыр фольклоръя элькун, улосвылкуспо но калыккуспо фестивальёс ортчозы. Тегъёс: Лулчеберет Туризм Удмуртия Сьӧлта кырӟан Удмуртиысьтуризм крезьгур  